Read in English . Aktar kmieni llum saret evakwazzjoni medika minn fuq il-vapur li fuqu hemm grupp ta' immigranti 'l barra minn Delimara. Dan ikkonfermatu ma' Newsbook.com.mt kelliema għall-Forzi Armati ta' Malta. Hi qalet li f'din l-evakwazzjoni medika ddaħħlu Malta għall-kura żewġ persuni. Intant, il-ġurnal Avvenire.it semma wkoll levakwazzjonijiet mediċi. Qal li dawn il-persuni kienu f'kundizzjoni kritika. Il-ġurnal spjega wkoll kif il-vapur Talia huwa vapur li jitrasporta l-annimali inkluż ħnieżer u iġmla. Il-vapur bi 52 immigrant jitħalla jankra 'l barra minn Delimara Il-vapur li salva 52 immigrant minn fuq dingi tħalla jankra 'l barra minn Delimara matul il-lejl li għadda. Dan ikkonfermah ma' Newsbook.com.mt kelliem għall-Gvern. Il-kelliem qal li l-vapur jinstab fl-ibħra territorjali Maltin jistenna għal direzzjonijiet uffiċjali. Filmat: 52 persuna f'diffikultà u Malta ma tweġibx – Alarm Phone Ilbieraħ Alarm Phone spjegat kif filwaqt li 52 persuna kienu f'diffikultà fuq il-baħar, iċ-ċentru tas-salvataġġ ta' Malta baqa' jaqta' l-linja tat-telefon ripetutament meta saru telefonati dwar il-każ. Fuq Twitter l-Alarm Phone qalet li mbagħad il-bastiment tal-merkanzija Talia salva lit-52 persuna. Aktar tard qalet li ġiet infurmata mill-ekwipaġġ tat-Talia li Malta qalet li se tibgħat bastiment tal-AFM biex isalva lin-nies u jniżżilhom Malta. Però jidher li dan ma sarx. It-Talia marret lejn Lampedusa imma ma tħallietx tidħol fl-ibħra Taljani. Skont l-Alarm Phone l-Italja tat struzzjonjiet lit-Talia biex din tmur lejn Malta. #TALIA è ora in acque territoriali maltesi, autorizzata a prendere rifugio a causa del maltempo. Questo non basta! Le 52 persone soccorse necessitano un vero rifugio a terra! Alcune persone sono in condizioni critiche. #Malta , fatele scendere. @EvaristBartolo , @RobertAbela_MT Skont tweets ta' Alarm Phone ippubblikati llum, it-Talia issa reġgħet lura fl-ibħra territorjali Maltin u ngħatat l-awtorizzazzjoni biex tidħol aktar qrib tal-art minħabba l-maltemp. L-Alarm Phone sostniet li t-52 persuna għandhom bżonn refuġju fuq l-art u mhux din it-tip ta' soluzzjoni. Irrimarkat ukoll li hemm ċertu persuni li jinsabu f'kundizzjoni ta' saħħa kritika. F'sensiela ta' tweets oħrajn, Alarm Phone sostniet li l-vapur tal-merkanzija Talia kien qed jimxi mal-liġi marittima u internazzjonali billi salva l-persuni f'riskju fiż-żona ta' tiftix u salvataġġ Maltija. L-għaqda qalet li Malta qed tipprova taħrab mill-obbligi tagħha billi tirrifjuta l-iżbark. #td_uid_2_5f03f0f048a01 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/07/05135200/EcKLupRWkAINihy-80x60.jpg) 0 0 no-repeat}#td_uid_2_5f03f0f048a01 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/07/05135153/EcKOv5XXQAE2BpE-80x60.jpg) 0 0 no-repeat}#td_uid_2_5f03f0f048a01 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/07/05135147/EcKDrR2XsAUYfL8-80x60.jpg) 0 0 no-repeat} 1 minn 3 Alarm Phone L-għaqda kompliet tgħid kif wara li l-kaptan u l-ekwipaġġ tal-vapur taw l-għajnuna lil dawn l-immigranti, l-awtoritajiet Maltin poġġew ħajjet dawn il-ħaddiema f'periklu. Dan hekk kif il-vapur ma tħalliex jiżbarka jew jieħu refuġju waqt il-maltemp tal-lejl li għadda. L-għaqda insistiet li t-Talia ma tistax tibqa' tieħu ħsieb dawn l-immigranti. L-għaqda temmet tgħid li l-gvern Malti għandu jieqaf jilgħab mal-ħajjiet ta' dawn il-persuni billi ma jonorax jew idum biex jonora l-obbligi marittimi tiegħu. Is there something more symbolic than black people rescued at sea being forced to remain in awful cages meant for cattle off Malta's shore? #BlackLivesMatter also at sea! End this undignified and inhumane standoff now! pic.twitter.com/aJkMwG8vDN — Alarm Phone (@alarm_phone) July 5, 2020